CELEX: 62011TN0257
Language: el
Date: 2011-05-23 00:00:00
Title: Υπόθεση T-257/11: Προσφυγή της 23ης Μαΐου 2011 — Pangyrus κατά ΓΕΕΑ — RSVP Design (COLOURBLIND)

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/29
            
         Προσφυγή της 23ης Μαΐου 2011 — Pangyrus κατά ΓΕΕΑ — RSVP Design (COLOURBLIND)
   (Υπόθεση T-257/11)
   2011/C 211/62
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Pangyrus Ltd (York, Ηνωμένο Βασίλειο) (εκπρόσωπος: S. Clubb, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: RSVP Design Ltd (Renfrewshire, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Μαρτίου 2011 στην υπόθεση R 751/2009-4·
            
         
               —
            
            
               Να επαναφέρει σε ισχύ την απόφαση του τμήματος ανακοπών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 12ης Μαΐου 2009· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «COLOURBLIND», για προϊόντα και υπηρεσίες των κλάσεων 9, 16, 28, 35 και 41 — Καταχωρισμένο υπ’ αριθ. 3337979 κοινοτικό σήμα
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Σήμα του οποίου δικαιούχος είναι η αιτούσα: Η αιτούσα την κήρυξη της ακυρότητας του κοινοτικού σήματος στήριξε την αίτησή της σε δύο λόγους, δηλαδή στο άρθρο 53, παράγραφος 1, στοιχείο γ', σε συνδυασμό με το άρθρο 8, παράγραφος 4, του κανονισμού (ΕΚ) 207/2009 του Συμβουλίου, επικαλούμενη προγενέστερο καταχωρισμένο δικαίωμα που προστατεύεται βάσει του δικαίου που διέπει την αγωγή λόγω προσβολής διακριτικού σημείου στο Ηνωμένο Βασίλειο, καθώς και στην ύπαρξη κακής πίστεως σε συνδυασμό με το άρθρο 52, παράγραφος 1, στοιχείο β', του κανονισμού (ΕΚ) 207/2009 του Συμβουλίου.
   
      Απόφαση του τμήματος ακυρώσεως: Κηρύσσει άκυρη την καταχώριση του κοινοτικού σήματος στο σύνολό της.
   
      Απόφαση του τμήματος προσφυγών: Ακύρωση του τμήματος ακυρώσεως και απόρριψη της αίτησης κηρύξεως ακυρότητας
   
      Προβαλλόμενοι λόγοι: Η προσφεύγουσα θεωρεί ότι το τμήμα προσφυγών υπέπεσε σε πλάνη περί το δίκαιο κρίνοντας: (i) ότι ο δικαιούχος του κοινοτικού σήματος δεν ενήργησε με κακή πίστη υποβάλλοντας αίτηση καταχωρίσεως κοινοτικού σήματος· και (ii) ότι η αιτούσα δεν απέδειξε ότι είχε χρησιμοποιήσει προγενέστερο σημείο στις συναλλαγές πριν από την ημερομηνία κατά την οποία ζητήθηκε η καταχώριση του προσβαλλόμενου κοινοτικού σήματος.